Въпрос на: Sonya Georgieva 19.10.2012
Счита ли се да допустим кандидат, дружество на което основният предмет на дейност е производството на мляко и млечни продукти.
Въпрос на: Камелия Добрева 19.10.2012
Здравейте, във връзка с констатирани грешки в бланките на Анекс Г2 и Анекс Б1, (посочени в настоящата рубрика от потенциалните бенефициенти) бихте ли казали кога и къде ще бъдат качени коригираните им варианти?
Интересува ме и къде бихме могли да намерим и word формат Декларацията па чл. 3 и 4 за МСП, т.к. приложената към пакета с документи е в pdf формат?
Договарящият орган в най-кратки срокове ще публикува актуализираните документи към пакета с документи за кандидатстване по процедурата.
Декларацията за определяне категорията на предприятията в съответствие с ЗМСП – Декларация Д 4.1 (за малки и средни предприятия) е утвърдена в PDF- формат и следва да бъде попълнена в тази част на ръка.
Въпрос на: Kamelia Dobreva 19.10.2012
Здравейте! Въпросът ми се отнася до групирането на дейностите по проекта "Безопасен труд" във връзка с избора на външни изпълнители. Интересува ме 1. Дейностите, свързани с "обучения на служители за безопасна работа с нововъдено работно оборудване" и 2. обученията във връзка с "нововъведен стандарт за здравословни и безопасни условия на труд":
1) трябва да се възложат като отделна поръчка, но заедно на един изпълнител
2) трябва да се групират първите с Дейността "Анализ на състоянието ...", а вторите с Дейността, свързана със стандарта OHSAS
3) трябва да се приложи някакъв трети вариант на групиране.
Изборът ни е изцяло да възложим тези дейности на Външни изпълнители, но в графата за посочване на процедурите за техния избор бихме искали да се съобразим с изискванията за неразделяне на предмета на поръчката, относно който е настоящият ни въпрос.
При доставки на машини и съоръжения към доставката се включват и всички допълнителни дейности, свързани с транспорта, монтажа, въвеждането в експлоатация на машини и съоръжения, както и обучение на персонала за работа с доставеното оборудване. Предвид това обучението за безопасна работа с нововъдено работно оборудване би следвало да се групира в една поръчка с дейността свързана с въведеното ново оборудване. Не следва да се допуска разделянето предмета на процедурата.
Въпрос на: Ива Григорова 18.10.2012
Имам следните въпроси във връзка с програма "Безопасен труд":
1. Службата по трудова медицина с която ЛЗ има сключен договор за обслужване, може ли да изготви анализа и проектирането на трудовата дейност?
2. Допустимо ли е закупуването на работно облекло и работни обувки на мед. персонал?
3. Допустимо ли е закупуването на хигиенни колички за почистване и дезинфекция в отделенията, както и закупуването и поставянето на дозатори с дезинфектант във всяка болнична стая?
4. Допустимо ли е закупуването на контейнери с вместимост от 2литра за обезвреждане на игли и спринцовкислед извършени манипулации?
Ескпертите на СТМ са допустими като ключови експерти при разработването на анализа и обученията;
Допустимо е закупуването на специално работно облекло съгласно Наредба № 3 от 19 април 2001 г. за минималните изисквания за безопасност и опазване на здравето на работещите при използване на лични предпазни средства на работното място. Няма да бъдат финансирани резервни работни облекла, които се предоставят на представителите на целевата група, съгласно Наредбата за безплатно работно и униформено облекло, приета с ПМС № 10 от 20.01.2011 г., обн. ДВ. бр.9 от 28 Януари 2011 г. и които не са планирани, съгласно срока за износване на работното облекло за периода на изпълнение на проекта;
Въпрос на: Димитър Бойков 18.10.2012
Допустимо ли е по настоящата процедура модернизиране на съществуваща вътрешна осветителна уредба в производствен цех с цел осигуряване на нормативно необходимата осветеност на работните места съгласно Наредба № 49, ДВ бр.7/1976г.; изм. бр. 64 /1976г., с което ще се намали риска от трудови злополуки и професионални заболявания в следствие на недостатъчна осветеност от наличните живачни лампи?
Въпрос на: Димитричка Цанева 18.10.2012
Ние сме новосъздадена от м.02.2012 г.шивашка фирма и възнамеряване да кандидатстваме по процедурата.
Молим за отговор на следния въпрос:
1.Допустимо ли е закупуване и инсталиране на пожарогасителна инсталация в производствената сграда?
Не. Не е допустимо.
Въпрос на: Поли Василева-Тодорова 18.10.2012
Как се дефинира понятието минимална помощ и кои помощи обхваща, тъй като става на въпрос за търговско дружество с държавно участие, което получава субсидии /държавни помощи/надхвърлящи допустимата минимална помощ 200 000 евро. Тези субсидии минамална помощ ли са?
Минимална помощ е помощта, която не нарушава и не застрашава конкуренцията или има незначително въздействие върху нея поради своя минимален размер, както е дефинирана в Регламент № 1998/2006 гg на Комисията относно приложението на чл. 87 и 88 от Договора за ЕK за минималната помощ, ОВ L 379/28.12.2006 г. Съгласно чл. 2, т. 2 на Регламент No 1998/2006 Общият размер на минималната помощ, предоставена на всяко едно предприятие, не може да надхвърля 200 000 евро (или левовата равностойност - 391 166 лева) за период от три данъчни години. Трите последователни данъчни години обхващат годината на кандидатстване и двете предшестващи данъчни години. Общият размер на минималната помощ, предоставена на всяко едно предприятие, осъществяващо дейност в отрасъл „шосеен транспорт”, не може да надхвърля 100 000 евро (или левовата равностойност - 195 583 лева) за период от три данъчни години.
Въпрос на: Иван Иванов 18.10.2012
В т.4.2 Разходи за дейности, свързани с осигуряване на публичност в Насоките за кандидатствуване се казва:
ВАЖНО: Бенефициентите следва да имат предвид, че разходите за информиране и публичност не трябва да надхвърлят 5 % от общия размер на преките допустими разходи.
Моля, да ми отговорите на следните въпроси:
1.Кои са преките допустими разходи от трите групи А, Б и В ?
2.В кои подточки са описани тези разходи?
3.Ако бенефициента участвува и със собствени средства за финансиране на допустими преки разходи по проекта, ще се добавят ли те към общите допустими преки разхори на проекта от които се изчисляват въпросните 5%?
Разходите за дейности, свързани с осигуряване на публичност не трябва да надхвърлят 5 % от общия размер на преките допустими разходи Съгласно инструкцията за попълване на Бюджета на проекта, разходите за дейности, свързани с осигуряване на публичност се описват подробно в Приложение А 4.2.;
Преките допустими разходи по проекта са всички бюджетирани разходи в Група А и Група Б от Бюджета на проекта. Следва да се имате предвид, че общата стойност на бюджета на проекта включва собствения, финансов принос на канидата плюс исканата безвъзмездната финансова помощ.
Въпрос на: Borislav Stamoliiski 18.10.2012
1.Общинско предприятие, което е със самостоятелен буЛстат ,би ли могло да бъде бенециент по програма "Безопасен труд"?
2.НПО /социални услуги за хора с увреждания/ с обществено полезна дейност, в устава на което е упоменато,че има право да осъществява и стопанска дейност, дали е потенциален бенефециент по програма "Безопасен труд"?
Въпрос на: Таня Бончева 18.10.2012
Здравейте. Бих искала да попитам допустим кандидат ли е фирма с основен предмет на дейност КИД41.20-Строителство на жилищни и нежилищни сгради, и спомагателни дейности:
КИД 55.10-хотели;
КИД 46.21- Търговия на едро със зърно, семена и фуражи;
КИД47.30- Търговия на дребно с автомобилни горива и смазочни материали;
КИД 10.41- Производство на растителни и животински масла и мазнини, без маргари;
КИД 71.12- Инженерни дейности и технически консултации
Кандидатите следва да имат предвид и факта, че процедурата за предоставяне на безвъзмездна финансова помощ се реализира съгласно приложното поле на Регламент № 1998/2006 г. на Комисията относно прилагането на членове 107 и 108 от Договора за функционирането на Европейския съюз (предишни членове 87 и 88 от Договора за създаване на Европейската общност), ОВ L 379/28.12.2006 г. В чл.1 на Регламента са посочени секторите, които НЕ попадат в обхвата на същия регламент, т.е. фирмите, отнасящи се към съответния сектор, НЕ са допустим кандидат
Въпрос на: Dimo Radiev 18.10.2012
Здравейте можем ли да изградим климатизация на работно помещение с термопомпена инсталация, на основанието е че в момента се отопляваме с дизелово гориво, което е крайно опасно в нашия случай защото се работи в зривоопасна среда с висока запрашеност.
Възможно ли е това да се извърши по точка 13. Защита от неблагоприятен микроклимат - системи подобряващи микроклимата – температура, влажност, скорост на въздушното течение;
Да, допустимо е, но при съответната аргументация във Формуляра за кандидатстване.
Въпрос на: Милена Драганова 17.10.2012
Допустимо ли е да кандидатства училище за изграждане на пожароизвестителна система и система за бедствия?
Въпрос на: Елеонора Дамянова 17.10.2012
Ние сме фирма вносител и производител на противопожарна техника. Извършваме и гаранционен и извънгаранционен сервиз. Бих искала да ви попитам, допустимо ли е да кандидатстваме по процедурата за закупуване на машини за сервизно обслужване на пожарогасителите? В момента не разполагаме с такива машини, наличността им ще осигури по-здравословни и безопасни условия на труд.
Въпрос на: Стоил Стоилов 17.10.2012
Моля пояснете, необходимо ли е към автобиографиите (Приложения Г1 и Г2) да се прилагат копия на доказателствени материали - дипломи, сертификати, трудови книжки и др.
Не е задължително да бъдат приложени.
Въпрос на: Kamelia Dobreva 17.10.2012
Като ДКЦ сме собственик на двуетажна сграда, като няколко кабинета от нея са отдадени под наем на домашни лекари, които не са служители на ДКЦ. Бихме искали да изградим противопожарна инсталация за цялата сграда, която е наша собственост, но лекарите в кабинетите под наем не са целева група по проекта. От друга страна изискванията на службата за пожарна безопасност ни задължават да обхванем всички помещения. При тези обстоятелства да считаме ли, че само частта, която използва ДКЦ е допустима да бъде в обхвата на мерките и доставките за противопажарна безопасност и че останалата част трябва да завършим със собствени средства?
Допустимо е да изградите пожароизвестителна инсталация. Следва да имате предвид, че интервенциите по проекта трябва изцяло да бъдат насочени към целевата група.
Въпрос на: Христина Ангелова 17.10.2012
Здравейте, допустимо ли е да се закупят:
1. Подемни устройства с вендузи - идеята е ергономична работа. До момента се вдигат тежести и това води до мускулно-скелетни увреждания. В кой раздел се описва това?
2. Може ли да се проектира и разработи от външана фирма система за контрол на достъп само на определни зони- в момента има охрана, но се налага да влизат и клиенти. Идеята е ограничен достъп на външни лица с цел безопасност на служители. Как се описва това като ДМА или стопански инвентар?
Допустимо е закупуването на колективни предпазни средства, същите следва да са подробно обосновани, както и да се посочи приносът им към осигуряване на безопасни условия на труд. Разходите закупуване на колективни предпазни средства следва да се бюджетират в Група Б от Бюджета на проекта.
Въпрос на: Силвия Иванова 17.10.2012
1. В текста на Насоките за кандидатстване в т. 3.1.1. "Са обявени в несъстоятелност, са обект на открито производство по несъстоятелност,
ликвидация, дейността им е поставена под съдебен надзор, сключили са споразумение с кредитори, преустановили са стопанска дейност, са обект на производство, свързано с такива въпроси и се намират в подобна процедура съгласно националните законови и подзаконови актове" - в случай, че фирмата използва предоставен кредит от банка, счита ли се за недопостим кандидат по процедурата.
2. В случай, че предходните 2 финансови години предприятието е микро предприятие, но към момента на кандидатстване е малко предприятие то допустим кандидат ли е по схемата.
„В случай, че фирмата използва предоставен кредит от банка”, кандидатът е допустим по схема „Безопасен труд”.
Микропредприятията не са допустим кандидат по настоящата процедура. Определянето на категорията на предприятията става съгласно критериите посочени в Закона за малки и средни предприятия. Към декларациите за малки и средни и големи предприятия в пакета с документи към Насоките за кандидатстване има публикувани подробни указания за определяне категорията на съответното предприятие.
Във връзка с разработване на проектно предложение по схема за Безопасен труд - фаза 2, се обръщам към Вас със следните въпроси:
1. Допустимо ли е обучение на заети лица във фирмата за придобиване на специфични умения за работа със закупено ново оборудване и технологии, които са въведени в експлоатация?
2. В случай, че е допустимо за какъв срок на експлоатация се счита, че е нововъведено?
Обученията са допустими в случаите, подробно описани на стр. 22-23 от Насоките за кандидатстване:
2) По отношение на срока на въвеждане в експлоатация на закупеното оборудване и технологии, ДО няма изискване за конкретен срок. Изискването е кандидатите да се обосноват и аргументират достатъчно изчерпателно, че закупените оборудване и технологии са нововъведени.